Οι **ΒήταΠεις** (εναλλακτικά: ΒΠεις) είναι ελληνικό hip-hop συγκρότημα από την Αθήνα. Το Β.Π. έχει διάφορες σημασίες, αρχικά σήμαινε «Βόρεια Προάστια» και αργότερα ως «Βάπτισμα Πυρός». Οι Βήτα Πεις αποτελούνται από δύο mc's, έναν μουσικό παραγωγό και έναν μπασίστα: Άσαρκος ή Χρήστος (γνωστός ως Λόγος 90 μοίρες ή Τρίτος Οφθαλμός), Hatemost ή Άκης (γνωστός και ως Prince XXIII), DwmndV και Rigo. Στην αρχική και μετέπειτα δομή του σχήματος συμμετείχαν και οι Φορτσάτος ή Πάρης (γνωστός και ως Pure Form), Dask, Λάμπρος, Elz, Μr. Τickles και J-turn. Είναι χαρακτηριστικό ότι μοίραζαν τα CD τους δωρεάν μέσω των συναυλιών τους και μέσω της ηλεκτρονικής τους ιστοσελίδας.

Ιστορία
-------

Την χρονιά του 2002 η ομάδα Β.Π. (Βόρεια Προάστια) ξεκίνησε με ηχογραφήσεις για τον πρώτο της, δίσκο "To Αθάνατο", που κυκλοφόρησε το 2003 και ήταν διαθέσιμος για δωρεάν κατέβασμα. Λίγους μήνες πριν, είχε γίνει η πρώτη συναυλία τους στην Καλαμάτα στις 27 Δεκεμβρίου. Ένα χρόνο αργότερα γράφτηκε ο δίσκος "Αξέχαστο", ο οποίος κυκλοφόρησε την Άνοιξη του 2004 και με συμμετοχές σε live, έτσι ώστε να γίνει ευρέως γνωστό το συγκρότημα και η μουσική τους κυρίως στην Αθήνα όπου ήταν και είναι η βάση τους.

Την σεζόν 2005 υπάρχουν αλλαγές, όταν ομόφωνα απομακρύνεται από την ομάδα ο Dask λόγω του ότι διαφωνούσε με την αρχική ιδέα της δωρεάν διακίνησης της μουσικής τους, πρίν απο την αποχώρησή του είχε ήδη ηχογραφηθεί το "Αλήθεια λέω", ένα μουσικό κομμάτι που ξεκαθάρισε την θέση του συγκροτήματος μετά την κυκλοφορία του στις 6 Ιανουαρίου του 2005. Ταυτόχρονα είχε ξεκινήσει ήδη η δημιουργία του νέου τρίτου και τελευταίου δίσκου της τριλογίας, με τίτλο "Άκυρον". Κυκλοφόρησε δωρεάν στο διαδίκτυο τον Φεβρουάριο του 2006 και περιέχει 12 επιπλέον κομμάτια που θα έμπαιναν στο τελευταίο μέρος της αρχικής τριλογίας, το "Για Τους Οπαδούς", το οποίο κυκλοφόρησε στις 23 Απριλίου του 2006, την παγκόσμια ημέρα βιβλίου. Στην σήμερον ημέρα είναι καθιερωμένος ως ένας από τους κλασσικούς δίσκους της ελληνικής ραπ σκηνής.

Μετά από μια μεγάλη παύση από την δισκογραφία αλλά όχι απο τα live και την ενεργό δράση, το συγκρότημα πλέον χωρίς τον Λάμπρο, ο οποίος δεν συμμετείχε στα επόμενα projects λόγω οικογενειακών υποχρεώσεων, συνεχίζει και παρουσιάζει έναν δίσκο με ένα άλλο συγκρότημα παλιών φίλων τους, τους  Επίλεκτους με τίτλο "Συνάντηση 14:15". Παράλληλα είχε ξεκινήσει ένα πολύ δυνατό χτύπημα για το χώρο όπου ήθελαν να κάνει θόρυβο και να είναι πιο δουλεμένο σε στίχο, παραγωγή ήχου κτλ. Βέβαια αυτό άργησε να γίνει,διότι λίγο μετά την ολοκλήρωση των ηχογραφήσεων όλων των κομματιών για τους δύο δίσκους, σε μια συνάντηση που είχανε ορίσει, δεν εμφανίστηκε ο Mr. Tickles, με αποτέλεσμα στην συνέχεια να αποχωρήσει από το σχήμα, ακυρώνοντας έτσι όλα τα κομμάτια που είχαν δουλεύτει με δικά του beats. Αυτό παρότι ήταν ένα μεγάλο πλήγμα για τους ΒήταΠείς, αποφάσισαν να συνεχίσουν ως τετράδα και να βγάλουν τον δίσκο, με παραγωγές του Elz, και δύο φίλων τους, των Manito και Jones, ενώ οι Ηχογραφήσεις έγιναν στα Dope It Studios στην Θεσσαλονίκη. Έτσι, το Πάσχα του 2012 κυκλοφόρησαν το "Εύφλεκτον", το οποίο περιέχει πολλά κομμάτια ηχογραφημένα σε μικρό χρονικό διάστημα: μέσα σε ένα μήνα ηχογραφήθηκαν 50 τραγούδια, κάποια εκ των οποίων, συμπεριλαμβανομένου του "Αυτό είναι για τους φίλους", παραμένουν ακυκλοφόρητα έως σήμερα. Αλλά οι ΒήταΠείς είχαν ακόμα έναν άσσο στο μανίκι τους για αυτή την χρονιά. Έτσι, στις 18 Σεπτεμβρίου του 2012, κυκλοφορεί το "Βάπτισμα Πυρός" που "βάπτισε" την συντομογραφία "ΒΠ" του συγκροτήματος. Επρόκειτο για εορταστική στιγμή για το συγκρότημα, το οποίο γιόρτασε μια δεκαετία από την ίδρυση του, και οργάνωσε μία συναυλία hip-hop στο κλειστό γήπεδο μπάσκετ "Sporting" στην Αθήνα και μετά παρόμοια κίνηση της γιορτής του συγκροτήματος έγινε και στη Θεσσαλονίκη, όπου συνεχώς ταξίδευαν από την πρώτη στιγμή που ξεκίνησαν τις ζωντανές εμφανίσεις τους.

Το 2014 κυκλοφόρησε ο διαφορετικός δίσκος "Εποχή", ο οποίος συνοδευόταν με ορχηστρικά και πολλά όργανα ζωντανά στη σκηνή αλλά και στην μελοποίηση των τραγουδιών. Αρκετά παλιά κομμάτια δέχτηκαν αλλαγές λόγω του ότι ήθελαν να τους δώσουν μια άλλη όψη, προσθέτοντας τα μουσικά όργανα. Ακολούθησαν παρουσιάσεις μέχρι και την τελευταία τους έως τώρα συναυλία ονομαζόμενη "Lucky Thirteen".

Κατ' εξαίρεση παρευρέθηκαν ως ΒΠ στις αρχές του 2018, σε αλληλέγγυο χαρακτήρα οικονομικής συμπόρευσης συναυλία "Rappin' for my fam", όπου εμφανίστηκαν τελευταίοι.

Οι ίδιοι έχουν ανακοινώσει πως η επόμενη συναυλία τους θα διεξαχθεί με την έλευση του καινούργιου δίσκου.

Τον Νοέμβριο του 2019 άρχισε σταδιακά κομμάτι-κομμάτι η κυκλοφορία του νέου δίσκου τους, με όνομα "Ροή του Μέλλοντος", σε στίχους του Hatemost και του Άσαρκου, υπό τους ήχους του dwmndv. Από τότε που ξεκίνησε η σταδιακή κυκλοφορία του νέου δίσκου, οι ΒΗΤΑΠΕΙΣ έχουν πραγματοποιήσει 4 ζωντανές εμφανίσεις. 2 στην Αθήνα με έδρα το Κύτταρο, μία στην Θεσσαλονίκη και μία στην Πάτρα.
Στα τέλη του 2021 κυκλοφόρησε το "ΥΣΤΕΡΟΓΡΑΦΟ". Είναι ο έως τώρα μικρότερος τους δίσκος με μονάχα 8 κομμάτια. Επίσης τα 8 αυτά κομμάτια αποτελούν easter egg για την ονομασία του συγκροτήματος Β.Η.Τ.Α.Π.Ε.Ι.Σ

Ύστερα, στις 13 Ιουλίου του 2023 κυκλοφορεί ο τελευταίος τους κατά σειρά δίσκος, η "Ρουτίνα Του Μέτρου", με 8 κομμάτια.

Δισκογραφία
-----------

* *Το Αθάνατο...* (2003)
* *Αξέχαστο...* (2004)
* *Για Τους Οπαδούς* (2006)
* *Άκυρον* (2006)
* *Συνάντηση 14:15* σε συνεργασία με τους Επίλεκτους (2011)
* *Εύφλεκτον* (2012)
* *Βάπτισμα Πυρός* (2012)
* *Εποχή* (2014)
* *Ροή Του Μέλλοντος* (2019-2021)
* *Υστερόγραφο* (2021)
* Ρουτίνα Του Μέτρου (2023)

Μέλη
----

Άκης Μπράντζος (Hatemost) (2002-)

Πάρης Μανωλάς (Φορτσάτος) (2002-2014)

Χρήστος Σφέτσας (Άσαρκος) (2002-)

Γιώργος Κουρουμλής (Special Dask) (2002-2005)

Λάμπρος Μπέκος (Λάμπρος) (2002-2012)

Βασίλης Σαββόπουλος (Mr.Tickles) (2002-2012)

Δημήτρης Σαββόπουλος (Dj J-Turn) (2002-2012)

Θανάσης Γιαβρίδης (Elz) (2002-2014)

Παραπομπές
----------

1. ↑  «Αυτοί είναι οι Βήτα Πεις. Κάνουν το hip hop, στο οποίο «όποιος έρχεται, μένει»». *popaganda.gr*. Ανακτήθηκε στις 23 Μαρτίου 2019.
2. ↑  «Συνέντευξη ΒΗΤΑΠΕΙΣ 2012». *hiphop.gr*. 11 Μαΐου 2012. Ανακτήθηκε στις 23 Μαρτίου 2019.
3. ↑  mixgrill. «ΒΗΤΑ ΠΕΙΣ @ Γήπεδο Σπόρτινγκ (29/12/2012)». *Mix Grill: Μουσική, Συναυλίες, Θέατρο, Cinema*. Ανακτήθηκε στις 23 Μαρτίου 2019.

Εξωτερικοί σύνδεσμοι
--------------------

* ΒήταΠεις στο Youtube
* ΒήταΠεις στο Facebook
* ΒήταΠεις στο Instagram
* Δισκογραφία στο Discogs
* 

ΒήταΠεις στο Spotify